b'\n_START_ARTICLE_\nFala, Ru\xc5\xa1e\n_START_SECTION_\nZgodovina\n_START_PARAGRAPH_\nNa Fali so v letih 1913 do 1918 zgradili prvo od Dravskih elektrarn v Sloveniji. Od izgradnje elektrarne se je Fala bolj razvijala na levem bregu Drave. Na desnem bregu je bil grad, ki je v starih listinah prvi\xc4\x8d omenjen 1245. V gradu je bil sede\xc5\xbe uprave pohorskih posesti samostana v \xc5\xa0t. Pavlu iz Labotske doline.\n_START_SECTION_\nNOB\n_START_PARAGRAPH_\nPartizani so v bli\xc5\xbeini Fale ve\xc4\x8dkrat napadli \xc5\xbeelezni\xc5\xa1ko progo Maribor-Dravograd in vlake na odseku Ru\xc5\xa1e-Fala-Rute. V no\xc4\x8di na 29. september 1944 so partizani napadli utrjeno falsko elektrarno, uni\xc4\x8dili generatorje in drugo opremo.'